EkBass/fiwiki-20250220-pages-articles huggingface dataset:
Elena Georgescu

Elena Georgescu, o.s. Nedelcu (s. 10. huhtikuuta 1964 Bukarest) on romanialainen soutaja. Hän voitti kahdeksikossa kolme olympiakultaa, neljä maailmanmestaruutta ja yhden Euroopan-mestaruuden. Hän edusti CS Dinamo Bukarestia. Georgescu voitti kahdeksikossa olympiakultaa Atlantassa 1996, Sydneyssä 2000 ja Ateenassa 2004, hopeaa Barcelonassa 1992 ja pronssia Pekingissä 2008. Georgescu voitti kahdeksikon maailmanmestaruuden 1990, 1997, 1998 ja 1999, saavutti MM-hopeaa 2003 ja 2007 sekä pronssia 1991. Hän voitti kahdeksikon Euroopan-mestaruuden 2007. == Lähteet == Luokka:Romanialaiset soutajat Luokka:Romanialaiset olympiavoittajat Luokka:Vuonna 1964 syntyneet Luokka:Elävät henkilöt
Lorraine Downes

Lorraine Elizabeth Downes (s. 12. kesäkuuta 1964 Auckland, Uusi-Seelanti) on uusiseelantilainen tanssija. Hänet kruunattiin Miss Universumiksi 1983. Vuonna 2006 Downes voitti Dancing with the Stars-ohjelman uusiseelantilaisen version Aaron Gilmoren parina. Hän sai voitostaan 112 000 dollaria ja lahjoitti ne lasten syöpäsäätiölle. == Lähteet == Luokka:Uusiseelantilaiset tanssijat Luokka:Vuonna 1964 syntyneet Luokka:Elävät henkilöt Luokka:Miss Universum -kilpailun voittajat
Hilkka Kenttämaa

Hilkka Inkeri Kenttämaa (s. 1954) on suomalainen kemisti ja filosofian tohtori, joka on työskennellyt yhdysvaltalaisen Purduen yliopiston orgaanisen ja analyyttisen kemian professorina vuodesta 1999. Tätä ennen hän oli Purduen yliopisto apulaisprofessorina (tenure track) kymmenen vuotta. Kenttämaan johtamassa laboratoriossa on keskitytty erityisesti orgaanisten ja bio- orgaanisten yhdisteiden massaspektrometriaan. Kenttämaa opiskeli kemiaa Helsingin yliopistossa, hän valmistui tästä yliopistosta luonnontieteen kandidaatiksi (1977), filosofian kandidaatiksi (1978), lisensiaatiksi (1981) ja filosofian tohtoriksi (1986). Suomalaisen Tiedeakatemian jäsen Kenttämaa on ollut vuodesta 2004. ==Lähteet== ==Aiheesta muualla== *Hilkka Kenttämaa. Purdue University, Department of Chemistry (researchgate.net) *Google Scholar -haku "Hilkka Kenttämaa" (scholar.google.com) Luokka:Vuonna 1954 syntyneet Luokka:Elävät henkilöt Luokka:Suomalaiset kemistit Luokka:Suomalaiset professorit
Merja Kytö

Merja-Maija Kytö (s. 4. marraskuuta 1953 Pori) on taustaltaan suomalainen kielitieteilijä ja filosofian tohtori, joka on tehnyt pitkän työuran Uppsalan yliopiston englannin kielen professorina. Hän on tutkinut esimerkiksi englannin kielihistoriaa ja toimittanut ja kirjoittanut yhdessä työtoveriensa kanssa useita arvostettuja englannin kielihistorian teoksia. Ruotsin kuninkaallisen kirjallisuus-, historia- ja antikviteettiakatemian jäsen Kytö on ollut vuodesta 2006. Suomalaisen Tiedeakatemian jäsen hän on ollut vuodesta 2016. Hänen saamiin tunnustuksiin kuuluvat myös Torgny Segerstedt -mitali (2012), kultainen Gustaf Adolf -mitali (2019), Rettig-palkinto (Kungl. Vitterhetsakademien; rahallinen arvo 250 000 SEK; 2019). ==Teoksia== (osa) * Merja Kytö & Päivi Pahta (editors): The Cambridge Handbook of English Historical Linguistics. Cambridge University Press, 2016. ISBN 9781139600231 (online). * Irma Taavitsainen, Merja Kytö, Claudia Claridge & Jeremy Smith (editors): Developments in English. Expanding Electronic Evidence. Cambridge University Press. 2014. ISBN 9781139833882 (online). * Merja Kytö, Mats Ryden & Erik Smitterberg (editors): Nineteenth-Century English: Stability and Change. Cambridge, Cambridge University Press, Studies in English Language. 2009. ISBN 9780521117241. ==Lähteet== Luokka:Vuonna 1953 syntyneet Luokka:Elävät henkilöt Luokka:Suomalaiset kielitieteilijät Luokka:Uppsalan yliopiston professorit Luokka:Suomalaiset professorit
Leena Löfstedt

Maija Leena Löfstedt (o.s. Kekomäki; s. 17. heinäkuuta 1937 Helsinki) on suomalainen kielitieteilijä ja filosofian tohtori, joka on toiminut muun muassa Jyväskylän yliopiston romaanisen filologian professorina. Kekomäki tuli ylioppilaaksi Tyttönormaalilyseosta (1956). Hän opiskeli Helsingin yliopistossa, ja valmistui sieltä filosofian kandidaatiksi (1960), lisensiaatiksi (1961) ja nimellä Löfstedt tohtoriksi (1969). Löfstedtin ranskankielinen väitöskirja (1966) oli otsikoitu Les expressions du commandement et de la défense en latin et leur survie dans les langues romanes. Osana opintojaan hän teki opintomatkoja Ranskaan, Saksaan ja Belgiaan. Hän oli Helsingin yliopiston romaanisen filologian dosentti vuosina 1980–2002. Löfstedt työskenteli muun muassa Helsingin yliopiston romaanisen filologian apulaisprofessorina (1976–1978), Jyväskylän yliopiston romaanisen filologian professorina (1978–1981) ja Helsingin yliopiston romaanisen filologian apulaisprofessorin viransijaisena (1987, 1989 ja 1992–1993). Hän on työskennellyt myös Kalifornian yliopiston Los Angelesin kampuksella (UCLA). Suomalaisen Tiedeakatemian jäsen Löfstedt on ollut vuodesta 1995, ja New Yorkin tiedeakatemian jäsen vuodesta 1995. Löfstedt oli vuodesta 1961 naimisissa professori Bengt Löfstedtin (1931–2004) kanssa. ==Teoksia== Löfstedt on suomentanut muun muassa joitain Albert Camus'n teoksia, esimerkiksi esseekokoelman (1962). Hänen laajempaa tuotantoaan edustavat myös: * Les expressions du commandement et de la défense en latin et leur survie dans les langues romanes. 1966, väitöskirja. * (toim.) Li abregemenz noble honme Vegesce Flave René des establissemenz apartenanz a chevalerie. 1977. * (toim.) Li livres Flave Vegece de la chose de chevalerie. 1982. * (& Bengt Löfstedt, toim.) De corrupti sermonis emendatione. 1989. * (toim. yhdessä muiden kanssa) Le livre de l’art de chevalerie de Vegesce, trad anon de 1380. 1989. * (toim.) Decretum Gratiani La traduction en ancien français du Décret de Gratien, vol. 1-2. 1992–1993. ==Lähteet== ==Aiheesta muualla== *Goole Scholar -haku "Leena Löfstedt" (scholar.google.com) *Leena Löfstedt. University of Helsinki, Modern Languages, Romance Philology (researchgate.net) Luokka:Vuonna 1937 syntyneet Luokka:Elävät henkilöt Luokka:Suomalaiset kielitieteilijät Luokka:Jyväskylän yliopiston professorit Luokka:Suomalaiset professorit
Hélène Conway-Mouret

Hélène Conway-Mouret (s. 13. syyskuuta 1969 Annaba, Algeria) on ranskalainen poliitikko. Hän on toiminut senaattorina Ranskan senaatissa ja toisena ulkoministerinä. Hänet valittiin Ranskan senaatin jäseneksi vuonna 2011 edustamaan ulkomailla asuvia ranskalaisia. Senaatissa hän on edustanut Ranskan sosialistista puoluetta. == Elämäkerta == Hélène Conway-Mouret on syntynyt Bônen kaupungissa, joka on nykyiseltä nimeltään Annaba. Tuolloin Algeria oli vielä virallisesti osa Ranskaa.« Hélène Conway-Mouret », sivustolla Portail du Gouvernement. https://www.gouvernement.fr.. Conway-Mouret on asunut 25 vuotta Irlannissa, jossa hän on toiminut mm. Dublinin teknisen instituutin kielten osaston johtajana. Lumière-Lyon-III-yliopistossa hän suoritti nykyajan kirjallisuutta käsittelevän loppututkinnon ja Dublinin Trinity Collegessakasvatustieteen tutkinnon vuonna 1984. Niiden jälkeen hän suoritti filosofian maisteritutkinnon ja samalla myös johtamistaidon diplomin Ulsterin yliopistossa Pohjois-Irlannissa. == Poliittinen toiminta == Hélène Conway- Mouret on Ranskan sosialistisen puolueen aktivisti, joka valittiin Ranskan senaatin jäseneksi ensimmäisen kerran vuonna 2011. Hän on senaattorina edustanut Ranskan valtioalueen ulkopuolella asuvia ranskalaisia. Vuonna 2012 hänestä tuli ministeri Jean-Marc Ayraultin toisessa hallituksessa ja hän toimi sen apulaisulkoministerinä, jonka tehtäviin kuuluivat ulkomailla oleviin ranskalaisiin liittyvät asiat. Tehtävässä hän seurasi Yamina Benguiguita ja kun ministerin tehtävät hänen osaltaan päättyivät 2014, hänen tilalleen tuli Fleur Pellerin. Ministerin tehtävien jälkeen hän jatkoi toimintaansa senaatissa, jossa hän edelleenkin edustaa valtioalueen ulkopuolella asuvia ranskalaisia.« Sénatoriales 2017 : pas de sénateurs LRM pour les Français établis hors de France », Le Monde, 24 septembre 2017. Hänellä on ollut lukuisia yhteiskunnallisia tehtäviä eri järjestöissä ja instituuteissa. Hän on mm. sosialistipuolueen Fondation Jean-Jaures -ajatushautomon kansainvälisten asioiden osaston johtajan. == Lähteet == Luokka:Ranskalaiset henkilöt Luokka:Ranskalaiset poliitikot Luokka:Ranskan ministerit Luokka:Vuonna 1960 syntyneet Luokka:Elävät henkilöt
Sylvia Pinel

Sylvia Pinell (s. 28. syyskuuta 1977 L’Union, Haute-Garonne, Ranska) on ranskalainen poliitikko, Ranskan kansalliskokouksen jäsen, Ministeri sekä Alueellinen poliitikko. == Elämäkerta == === Perhe ja lapsuus === Sylvia Pinelin äiti toimii apulaiskaupunhinjohtajana« Fabas. Sandrine Mégias nouveau maire de la commune », ladepeche.fr, 15 juin 2009. Farbasin kaupungissa Haute- Garonnen departementissa, Hän toimii myös kiinteässä yhteistyössä senaattori Pierre Tajan kanssa, joka on Farbasin varsinainen kaupunginjohtaja ja Radikaalin vasemmistopuolueen (Parti redical de gaushe) jäsen. Hänen isänä Michel Pinel, joka kuoli 2011« Fabas. Émotion et recueillement en hommage à Michel Pinel », ladepeche.fr, 28 janvier 2011. oli lihakarjan kasvattaja ja Gargasin kaupunginvaltuutettu« Sylvia Pinel appelée dans la citadelle de Bercy » [archive], ladepeche.fr, 17 mai 2012 Sylvia Pinel suoritti luokionsa Montaubanissa ja suoritti Toulouse-I-Capitol yliopistossa DES-tutkinnon oikeudenkäytön ja välimiesmenettelyn alallaLe Monde. https://www.lemonde.fr/politique/article/2012/05/16/sylvia-pinel-nouvelle- ministre-deleguee-au-commerce-et-au-tourisme_1702532_823448.html. Limogen yliopistossa hän suoritti DEA-tutkinnon alanaan kansallinen ja eurooppalainen yksityisoikeushttp://www.sudoc.abes.fr/DB=2.1//SRCH?IKT=12&TRM;=059384255&COOKIE;=U10178,Klecteurweb,I250,B341720009+,SY,NLECTEUR+WEBOPC,D2.1,Ec68a34c4-11,A,H,R91.157.184.14,FY.. === Paikallispoliitikko === Heti valmistumisensa jälkeen Sylvia Pinel Ryhtyi avustajaksi (2002-2004/ Tarn-et-Garonnen alueneuvoston puheenjohtajalle ja tule hänen toimistonsa kansliapäälliköksi vuosien 2004-2007 ajaksi. Tuolloin alueneuvoston puheenjohtajana toimi Radikaalipuolueen Jean-Michel Baylet, jota Sylviä seurasi puolueen puheenjohtajana 2016-2017. Hän toimi nuoren aloittelijan oppaana varsinaisen poliittiseen toimintaanhttps://www.acteurspublics.com/2007/08/22/dans-l-ombre-sylvia-pinel- la-releve-des-radicaux-de-gauche. == Lähteet == Luokka:Ranskalaiset poliitikot Luokka:Ranskan ministerit Luokka:Vuonna 1977 syntyneet Luokka:Elävät henkilöt
Nicole Bricq

Nicole Bricq (o.s. Vayssière) (10. kesäkuuta 1947 La Rochefoucauld, Charente – 6. elokuuta 2017 Poitiers) oli ranskalainen poliitikko, ministeri, senaattori ja Ranskan kansalliskokouksen edustaja./ == Elämäkerta == Nicole Bricq suoritti opintonsa Bordeaux’n Montesquieu -yliopistossa. Hän opiskeli yksityisoikeutta valmistuen maisteriksi vuonna 1970. Nicole Bricq aloitti aluepolitiikassa, toimien vuosina 1986–1989 Île-de-Francen alueneuvostossa. Hänet oli jo vuonna 1980 nimetty Sosialistisen puolueen (PS) Pariisin alueen federaation pääsihteeriksi. Bricq oli ollut pitkään Jean-Pierre Chevènement'n johtaman PS-puolueen vasemmistosiipeä, josta hänet valittiin aluehallintoon. Aluehallinnossa hän toimi kulttuurivaliokunnan puheenjohtajana. Vuosina 1988–1990 Bricq työskenteli neuvonantajana tuolloisen puolustusministerin Jean-Pierre Chenènement’n kabinetissa. Heidän välinsä kuitenkin rikkoutuivat Bricqin vastustaessa Persianlahden sotaa, joskin he olivat olleet erimielisiä myös esimerkiksi Eurooppa-politiikasta. Bricq alkoi toimia Dominique Strauss- Kahnin vetämässä Sosialism et démocratie-liikkeessä. Vuosina 1992–1993 Briqc toimi neuvonantajana ympäristöministeri Ségolène Royalen kabinetissa. == Kansan tahdosta == Nicole Bricq valittiin vuoden 1997 vaaleissa edstajaksi Kansalliskokoukseen.Définition Nicole Bricq. Le Parisien. . Ehdokkaina olivat Nicole Bricqin lisäksi Union pour un Mouvement Populairea edustava ja uudelleenvalintaa tavoitellut Meaux’n pormestari Jean-François Copé ja äärioikeistolainen Kansallista liittoumaa edustava Marie-Christine Arnautu Carole barjon; "Le cauchemar de Copé", Le Nouvel Observateur 7.–13. kesäkuuta 2012.. Vuonna 2001 Bricq valittiin Meaux'n kaupunginvaltuustoon opposition edustajana. Vuonna 2002 Bricq hävisi Kansalliskokouksen vaaleissa aiemmalla kilpailijalleen Jean-François Copèlle, saaden vaalin toisella kierroksella vain noin 41% annetuista äänistä.Résultats des élections législatives 2002. Interieur.gouv.fr == Ministerinä == Kun François Hollande valittiin Ranskan tasavallan presidentiksi vuonna 2012, Bricq kutsuttiin ympäristöministeriksi Jean-Marc Ayraultin ensimmäiseen hallitukseen.Décret du 16 mai 2012 relatif à la composition du Gouvernement [archive], JORF, no 115 du 17 mai 2012, p. 9149. Pesti jäi vain kuukauden pituiseksi, koska isot öljyteollisuusyhtiöt halusivat eroon liian voimakastahtoisena pidetystä Bricqistä. Bricq nimitettiin uuteen tehtävään hallituksen ulkomaankauppaministeriksi, mutta hallituskin oli jo ehtinyt vaihtua ja nyt kyseessä oli Jean-Marc Ayraultin toinen hallitus. Ympäristöministerinä Bricq oli vaikuttanut lähes kaksi vuotta tehtävän päättyessä 3. maaliskuuta 2014.Ivan Best, Nicole Bricq: les dessous d'une mutation La Tribune.fr, 22 juin 2012. Bricq toimi senaattorina kahdesti vuosina 2004–2012 ja 2013–2017. Bricq kuoli tapaturmaisesti vuonna 2017 kaaduttuaan portaissa kotonaan. == Lähteet == Luokka:Ranskan ministerit Luokka:Vuonna 1947 syntyneet Luokka:Vuonna 2017 kuolleet
Pirkko Oittinen

Pirkko Tuulikki Oittinen (s. 7. lokakuuta 1946, Helsinki) on suomalainen tekniikan tohtori ja Teknillisen korkeakoulun ja sitä seuranneen Aalto- yliopiston graafisen tekniikan emeritaprofessori. Oittinen tuli ylioppilaaksi Munkkiniemen yhteiskoulusta 1965. Hän valmistui Teknillisestä korkeakoulustasta (TKK) diplomi-insinööriksi (1970) ja tekniikan tohtoriksi 1976. Hän on ollut Teknillisen korkeakoulun graafisen tekniikan dosentti (1978–1982). Työurallaan Oittinen on työskennellyt TKK:n graafisen tekniikan tuntiassistenttina, vanhempana assistenttina ja laboratorioinsinöörinä eri jaksoja (1969–1974). Tohtoriksi valmistuttuaan hän oli Oy Keskuslaboratorion tutkija ja erikoistutkija (1977–1982). Teknillisen korkeakoulun graafisen tekniikan apulaisprofessorina hän toimi vuosina 1982–1992 ja varsinaisena professorina vuodesta 1992; vuodesta 2014 lähtien hän on ollut Aalto- yliopiston emeritaprofessori.. Hän toimi sivutoimenaan Åbo Akademin graafisen tekniikan erikoisopettajana (1986–1990) ja Finnpap Paper Schoolin vastaavana opettajana (1985–). Oittisen tieteellinen tuotanto pitää sisällään useita oppikirjoja ja hän on Teknillisten tieteiden akatemian jäsen. ==Lähteet== ==Aiheesta muualla== * Pirkko Oittinen. Aalto University, Department of Media Technology (researchgate.net) Luokka:Vuonna 1946 syntyneet Luokka:Elävät henkilöt Luokka:Suomalaiset insinöörit Luokka:Suomalaiset professorit Luokka:Teknillisen korkeakoulun professorit
Anja Aho

Anja Aho (o.s. Virtanen, 13. kesäkuuta 1931 Merimasku – 20. joulukuuta 1992 Salo) oli suomalainen kuvanveistäjä. == Ura == Anja Aho opiskeli taidemaalariksi Turun piirustuskoulussa, hän aloitti opintonsa vuonna 1947. Aho olisi halunnut aloittaa piirustuskoulussa jo kahta vuotta aikaisemmin, mutta joutui liian nuorena odottamaan iän karttumista. Hän oli tehnyt ensimmäiset puuveistoksensa jo 14-vuotiaana. Kuvanveisto ei tuolloin vielä kuulunut piirustuskoulun opetusohjelmaan. Aho opiskeli vuosina 1950–1952 Wäinö Aaltosen yksityisoppilaana ja hiukan myöhemmin vuosina 1954–1956 Tanskan kuninkaallisessa taideakatemiassa. Aho ei pitänyt yksityisnäyttelyitä, mutta osallistui yhteisnäyttelyihin. Vuonna 1957 Aho osallistui ja voitti Rakennus Oy:n ja sen omistajan, teollisuusneuvos Uno Pikarlan järjestämän kutsukilpailun kolmea lasta kuvaavalla veistoksella Lapset. Pikarla lahjoitti pronssiin valetun veistoksen Turun kaupungille. Veistos paljastettiin vuonna 1959 Yliopistonkadun varrella olevan kerrostaloyhtiön eteen. Veistos on ensimmäinen naistaiteilijan tekemä julkinen veistos Turussa. Aho urallaan myöhemminkin lapsiveistoksia, jotka siihen aikaan olivat merkkimiespatsaiden joukossa harvinainen aihe. Vuonna 1959 Aho meni naimisiin ja muutti Saloon. Myöhemmin hän käytti lapsiveistostensa mallina vuonna 1967 syntynyttä poikaansa Veikkoa. Salossa Aho opetti kuvataidetta kansalaisopistossa ja teki muun muassa tilausmuotokuvia. Hän teetti tilaustöistä usein itselleenkin valoksen, koska hänen oli vaikea luopua töistään. Ahon veistoksista ei kovinkaan montaa ole valettu pronssiin. Terveyssyistä Aho siirtyi melkein pelkästään puuveistoksiin 1970-luvun lopulla; lapset pysyivät edelleen veistosten aiheena. Ahon puoliso lahjoitti Salon taidemuseolle kokoelman vaimonsa tekemiä veistoksia vuonna 2016. Anja Aho oli Salon taiteilijaseuran perustajajäseniä, yhdistys on perustettu vuonna 1968. == Lähteet == == Kirjallisuutta == * Luokka:Suomalaiset kuvanveistäjät Luokka:Vuonna 1931 syntyneet Luokka:Vuonna 1992 kuolleet
Yamina Benguigui

Yamina Benguigui, o.s. Belaïdi, (s. 9. huhtikuuta 1955 Lille, Nord, Ranska) on ranskalainen elokuvaohjaaja ja poliitikko. Kirjoituksissaan ja muissa töissään Benguigui, olivatpa ne sitten faktaa tai fiktiotaYamina Benguigui, cinéaste, Ensemble Périphéries, haluaa myötävaikuttaa yhteiseen muistiimme ja palauttaa kahden eri kulttuurin yhteisen identiteetin, jossa ei ole sijaa kaunalle ja joka rakentaa kaikille parempaa elämää. Benguigui toimi 16. toukokuuta 2012 – 31. maaliskuuta 2014 Jean-Marc Ayraultin ensimmäisessa ja toisessa hallituksessa ulkoministeri Laurent Fabiusin apulaisministerinä tehtävänään ulkomailla asuvien ranskalaisten asiat sekä frankofoniaa koskevat kysymykset. Tässä tehtävässä hän seurasi Édouard Courtialia. Vuodesta 2008 lähtien Benguigui on ollut jäsen Pariisin kaupunginvaltuustossa, joka on samalla myös alueparlamentti.Yamina Benguigui interdite de groupe PS au Conseil de Paris, La liberation 2.4.2014. Hän toimi myös apulaiskaupunginjohtajana vuosina 2008-2012, kun sosialisti Bertrand Delanoë oli Pariisin kaupunginjohtajana. Vuodesta 2015 lähtien hän on ollut varapuheenjohtajana Jean-Louis Borloon johtamassa säätiössä Énergies pour l'Afrique. == Teokset == * Femmes d'Islam, Paris, Albin Michel, 1996 185 p. (ISBN 2-226-08645-5) - Prix Rachid Mimouni * Mémoires d'immigrés, L'héritage maghrébin, Paris, Canal+, 1997 209 p. (ISBN 2-226-09230-7) - Prix Rachid Mimouni * Mémoires d'immigrés, Paris, Sarbacane - Bande dessinée * Inch'Allah dimanche, Paris, Albin Michel 2001 == Filmografia == === Pitkät elokuvat === * Inch'Allah dimanche, 2001 * Inch'Allah dimanche, 2019 === Lyhytelokuvat === * Le Grand Voyage de Lalla Amina, 2000 * Pimprenelle, dans le cadre de la collection Pas d'histoires, 2001 === Televisioelokuvat === * Aïcha, 2009−2012 === Dokumentit === * Femmes d'Islam, 1994 * La Maison de Kate, Un lieu d'espoir, 1996 * Mémoires d'immigrés, l'héritage maghrébin, 1997 * Un jour pour l'Algérie, 1999 * Le Jardin parfumé, 2000 * La télévision, une compagne bruyante pour une solitude muette, 2000 * Aïcha, Mohamed, Chaïb… Engagés pour la France, 2003 * Le Plafond de verre – Les Défricheurs, 2004 * 9-3 Mémoire d'un territoire, 2008 * Métro, BUS, RER, Etc…Histoires de vies en commun , 2010 == Lähteet == Luokka:Ranskalaiset poliitikot Luokka:Ranskan ministerit Luokka:Vuonna 1955 syntyneet Luokka:Elävät henkilöt
Ericka Bareigts

Paule Ericka Bareigts, o.s. Couderc, (s. 16. huhtikuuta 1967 Saint-Denis de la Réunion, Réunion, Ranskan merentakainen hallintoalue) on ranskalainen poliitikko, ministeri, Ranskan kansalliskokouksen jäsen ja myös alue- ja paikallispoliitikko. == Elämäkerta == === Perhe ja lapsuus === Ericka Bareigtsin isänpuoleiset esi-isät olivat tulleet siirtolaisina Korsikasta, ja hänen äitinsä oli puolestaan alkuperältään madagaskarilainen. Isä oli kansakoulun opettaja ja kotoisin hyvin vaatimattomasta viljelijäperheestä. Kun Ericka oli syntyisin Reunionin Saint-Denisistä, niin hän kasvoi Madagaskarilla Sakayn enklaavissa, jonka Reunionilta siirtolaiset olivat perustaneet.Quentin Girard, Ericka Bareigts : Des îles d’avenir, Liberation 1.11.2016. Hänen omassa perheessään on kaksi tytärtä ja hänen aviomiehensä toimii vanhainkodin johtajana. === Opinnot === Bareigts opiskeli Réunionin yliopistossa kaksivuotisen lakitieteen tutkinnon vuonna 1980. Tämän jälkeen hän jatkoi opintojaan Pariisissa Paris 1 Panthéon-Sorbonnen yliopistossa ja suoritti maisterin tutkinnon liikejuridiikassa. Tämän jälkeen hän lähti Lontooseen, jossa hän paransi englannin kielen taitoaan mutta palasi Reunionille, jossa hän suoritti vuonna 1992 uudelleen maisterin tutkinnon. == Lähteet == Luokka:Ranskalaiset poliitikot Luokka:Ranskan ministerit Luokka:Vuonna 1967 syntyneet Luokka:Elävät henkilöt
Roberta Bondar

Roberta Bondar (s. 4. joulukuuta 1945) on kanadalainen astronautti ja lääketieteilijä. Hän tutkii aivojen verenkiertoa alhaisen ilmanpaineen vallitessa. Hän osallistui 22.–30. tammikuuta 1992 toteutettuun Discoveryn lentoon STS-42. == Lähteet == Luokka:Kanadalaiset avaruuslentäjät Luokka:Vuonna 1945 syntyneet Luokka:Elävät henkilöt
Ratasin II hallitus

Ratasin II hallitus oli Jüri Ratasin johtama Viron hallitus, joka toimi 29. huhtikuuta 2019 – 12. tammikuuta 2021. Hallituksen muodostivat keskustavasemmistolainen keskustapuolue, oikeistopopulistinen Viron konservatiivinen kansanpuolue (EKRE) ja konservatiivinen Isänmaa. == Hallituksen kokoonpano == == Ulkomaankauppa- ja IT-ministeri Marti Kuusikin väkivaltaskandaali == Viron konservatiivisen kansanpuolueen ulkomaankauppa- ja it-ministeri Marti Kuusikia syytettiin muutama päivä ennen hallituksen virkaanastumista väkivaltaisuudesta. Kuusikin väitettiin aiheuttaneen vaimonsa käden murtamisen. Kuusikin lähipiiristä on sanottu Kuusikia väkivaltaiseksi. Hallituksen virkaanastumispäivänä 29. huhtikuuta 2019 Viron presidentti Kersti Kaljulaid protestoi Kuusikin valitsemista vastaan poistumalla aitiostaan Kuusikin valan vannomisen ajaksi. Kaljulaid palasi aitioonsa, kun ulkoministeri Urmas Reinsalu saapui vannomaan valansa. Poliisi aloittaa rikostutkinnan Kuusikin toimista. Kuusik erosi ministerin tehtävästä melkein saman tien virkaanastumisensa jälkeen 30. huhtikuuta 2019. Kuusik kiistää väitteet. Uusi ulkomaankauppa- ja IT-ministeri Kert Kingo vannoi valansa 16. toukokuuta 2019. == Lähteet == Luokka:Viron hallitukset
Astianpesu

Astianpesu eli tiskaaminen tai tiskaus on kotityö, johon kuuluu astioiden pesuAstianpesu, Kielitoimistonsanakirja.fi, viitattu 7.102.2023. Astioiden tiskaaminen käsin on vähentynyt huomattavasti astianpesukoneiden myötä. == Lähteet == == Aiheesta muualla == * Martta.fi: Astioiden pesu Luokka:Hygienia Luokka:Kotitalous
Olga Szabó-Orbán

Olga Szabó-Orbán (9. lokakuuta 1938 Cluj-Napoca – 5. tammikuuta 2022Búcsú a kolozsvári vívás nagyasszonyától, Szabó-Orbán Olgától A murit prima medaliată olimpică şi prima campioană mondială a scrimei româneşti ) oli romanialainen miekkailija ja olympiamitalisti. Hänen aselajinsa oli floretti. Hän saavutti yksilökilpailussa Melbournessa 1956 hopeaa. Meksikossa 1968 ja Münchenissä 1972 hän saavutti olympiapronssia joukkuekilpailussa. Orbán kilpaili myös Roomassa 1960 ja Tokiossa 1964 sijoittuen kummallakin kerralla viidenneksi yksilökilpailussa. ==Lähteet== Luokka:Romanialaiset miekkailijat Luokka:Romanialaiset olympiamitalistit Luokka:Vuonna 1938 syntyneet Luokka:Vuonna 2022 kuolleet
Ecaterina Stahl-Iencic

Ecaterina Stahl-Iencic (31. heinäkuuta 1946 – 26. marraskuuta 2009) oli romanialainen miekkailija ja olympiamitalisti. Hänen aselajinsa oli floretti. Stahl-Iencic kilpaili viisissä olympialaisissa vuosien 1964–1980 välissä. Hän saavutti Meksikossa 1968 ja Münchenissä 1972 pronssia joukkuekilpailussa. Yksilökilpailussa hän sijoittui parhaimmillaan neljänneksi Moskovassa 1980. ==Lähteet== Luokka:Romanialaiset miekkailijat Luokka:Romanialaiset olympiamitalistit Luokka:Vuonna 1946 syntyneet Luokka:Vuonna 2009 kuolleet
Tier

Tier on toukokuussa 2018 perustettu saksalainen startup-yritys, joka vuokraa sähköpotkulautoja ja sähköpyöriä Potkulautasovelluksella saa nyt Jyväskylässä käyttöönsä myös sähköavusteisen polkupyörän, Yle uutiset 24.5.2022, viitattu 25.5.2023. Sillä on toimintaa yhteensä 21 Euroopan kaupungissa ja 11 maassa, mukaan lukien kaikissa Pohjoismaissa. Yritys nousi uutisiin myös Suomessa sen laajennettua toimintaansa Helsinkiin maaliskuussa 2019. Yrityksen perustivat saksalaiset Lawrence Leushner, Julian Blessin ja Matthias Laug. Yritys aloitti sähköpotkulautojen vuokraamisen syksyllä 2018, ensimmäisenä kaupunkinaan Wien. Yhtiöllä on yhteensä yli 5 000 potkulautaa, joista noin 500 on Helsingissä. Se on myynyt potkulaudoilla yli miljoona matkaa. Sähköpyörien vuokrauksen yritys aloitti 2022. Yrityksen potkulautoja ja pyöriä voi käyttää missä tahansa niille määritetyllä alueella. Laudan ja pyörän voi ottaa käyttöönsä mobiilisovelluksella, johon on syöttänyt maksutietonsa. Tierin potkulaudat kulkevat korkeimmillaan 25 kilometrin tuntivauhtia, joten tieliikennelainsäädännön mukaan ne vertautuvat polkupyöriin. == Katso myös == * Voi * Lime == Lähteet == Luokka:Saksalaiset liikenneyhtiöt Luokka:Internet- yhtiöt
Ileana Gyulai-Drîmbă-Jenei

Ileana Gyulai-Drîmbă-Jenei (12. kesäkuuta 1946 Cluj-Napoca – 25. elokuuta 2021Doliu imens în sportul românesc. Clubul Steaua a făcut anunțul: condoleanțe familiei Ienei ) oli romanialainen miekkailija ja olympiamitalisti. Hänen aselajinsa oli floretti. Gyulai kilpaili neljissä olympialaisissa vuosina 1964–1976. Hän saavutti kaksi olympiapronssia joukkuekilpailuissa Meksikossa 1968 ja Münchenissä 1972. Gyulai-Drîmbă-Jenei oli naimisissa romanialaisen jalkapallovalmentajan Emerich Jenein kanssa. ==Lähteet== Luokka:Romanialaiset miekkailijat Luokka:Romanialaiset olympiamitalistit Luokka:Vuonna 1946 syntyneet Luokka:Vuonna 2021 kuolleet
Reka Zsofia Lazăr-Szabo

Reka Zsofia Lazăr-Szabo (s. 11. maaliskuuta 1967 Brașov) on romanialainen miekkailija ja olympiamitalisti. Hänen aselajinsa oli floretti. Lazăr-Szabo osallistui neljiin olympialaisiin vuosina 1988–2000. Hän saavutti olympiahopeaa Atlantassa 1996 ja olympiapronssia Barcelonassa 1992 joukkuekilpailussa. ==Lähteet== Luokka:Romanialaiset miekkailijat Luokka:Romanialaiset olympiamitalistit Luokka:Vuonna 1967 syntyneet Luokka:Elävät henkilöt
Rökin kivi

pienoiskuva|Rökin kivi. Rökin kivi on 800-luvulta peräisin oleva riimukivi Ruotsin Itä-Götanmaalla. Se sijaitsee lähellä Vätternin järveä. Kiveen on kaiverrettu pisin tunnettu riimuteksti. Siiniä on yli 700 riimumerkkiä. Riimukiveä on ollut vaikea tulkita, ja se on maailman tunnetuin viikinkien pystyttämä riimukivi. == Riimukirven taustaa == Noin vuosina 536–660 oltiin koettu niin sanottu pieni jääkausi, johon liittyi tavallista alhaisempia lämpötiloja. Pieni jääkausi johti sadon epäonnistumiseen, nälkään ja massasukupuuttoon. Vähintään puolet Skandinavian väestöstä menehtyi. Tiedot tapahtumista ovat voineet siirtyä sukupolvilta toisille kertomuksien välityksellä. Arkeologian professori Bo Gräslundin mukaan ennen kuin Rökin riimukivi pystytettiin, tapahtui erittäin pahaenteiseltä vaikuttaneita asioita. Voimakas aurinkomyrsky värjäsi taivaan punaiseksi. Vilja kärsi erittäin kylmästä kesästä. Myöhemmin näkyi auringonpimennys heti auringonnousun jälkeen. Kiven on pystyttänyt Varin surmatun poikansa Vämodin muistoksi, ja riimut on kaivertanut Sibbi. == Tulkintoja == Rökin kiven 725 riimusta koostuva teksti on kirjoitettu ruotsalais-norjalaisella 16 riimun riimuaakkostolla, ja se sisältää loitsuja, runoja sekä viittauksia myytteihin. Kiveen on uurrettu myös yhdeksän riviä vanhemmilla futhark-riimuilla. Keskellä olevan erillisen säkeistön uskotaan käsittelevän goottien kuningasta Teoderik Suurta. Myöhemmin on tulkittu, että kivi ei liitykään ihmisten välisiin taisteluihin eli sotaan, vaan taisteluun, jossa ovat osallisena valo ja pimeys, lämpö ja kylmyys sekä elämä ja kuolema. == Lähteet == == Aiheesta muualla == Luokka:Riimukivet Luokka:Itä-Götanmaan lääni
Aarne von Boehm

Aarne Tuomas von Boehm [fon bö:m] Huom. Lähdesivu esittää ääntämyksen ruotsinkielisesti kirjoitettuna, tässä vastaava suomenkielisesti. (s. 6. kesäkuuta 1947) on arkkitehti joka on suunnitellut useita oppilaitoksia ja kouluja, kuten Koulutuskeskus Valon, joka valmistui Ylöjärvelle vuonna 2012. Hänen isänsä Tuomas von Boehm oli taiteilija ja äitinsä Kirsti von Boehm lastenkirjailija. Hänellä on kolme veljeä, Eero von Boehm, Juhani von Boehm ja Timo von Boehm. __NOTOC__ == Ura == Aarne von Boehm valmistui arkkitehdiksi Teknillisestä korkeakoulusta 1972. Hän työskentelee toimitusjohtajana yrityksessä Arkkitehdit von Boehm – Renell Oy (vuoteen 2016 arkkitehtitoimisto Aarne von Boehm). == Projektit == * 2009–2012 – Koulutuskeskus Valo, Ylöjärvi. * 2016 – Lapuan lukio. Uudisrakennus 2 000 brm² ja peruskorjaus 3 800 brm² * 2017 – Kurittulan koulu, Masku. 6 600 brm². KVR-urakkakilpailun voitto yhteistyössä SRV-Rakennus Oy:n kanssa. * 2017 – Jämsänkosken yhtenäiskoulu, Jämsä. Laajennus 4 000 brm² ja peruskorjaus 1 000 brm². KVR-urakkakilpailun voitto yhteistyössä SRV-Rakennus Oy:n kanssa. * 2017 – Ylästön koulu, Vantaa. Laajennus 1 600 brm² ja muutostyöt noin 1 900 brm² * 2018 – Liuhtarin koulu, Lapua. Uudisrakennus 3 800 brm² * 2018 – Ritavuoren koulu, Lapua. Uudisrakennus 5 200 brm² * 2018 – Rakokiven monitoimitalo, Nastola, Lahti. Uudisrakennus 10 300 m² == Lähteet == ==Aiheesta muualla== * Luettelo kaikista projekteista. Luokka:Suomalaiset arkkitehdit Luokka:Vuonna 1947 syntyneet Luokka:Elävät henkilöt Luokka:Suomalaiset aateliset
Karstu

Karstu on kylä Lohjan kaupungin pohjoisosassa, entisen Lohjan kunnan alueella Lohjanjärven pohjoisrannalla. Karstun koulu lakkautettiin 2018. Karstun kylätalona on Karjalohjalta vuonna 1909 siirretty hirsirakennus, joka kunnostettiin seurantaloksi 1980-luvun alussa. Karstu–Karkali-seura on kyläyhdistys, jonka toiminta-alueeseen kuuluvat Karstun lisäksi Talpela, Kaijola, Outamo, Varola, Skraatila, Torhola, Karkali ja Suurniemi sekä osa Paloniemen kylästä. Karstu valittiin vuonna 1989 Vuoden uusmaalaiseksi kyläksi. Kylä on vuosikymmeniä tunnettu elokuisista Karstun elojuhlistaan, jossa on usein esiintynyt Eero Raittinen ystävineen. Kylä sijaitsi aikoinaan hyvin lähellä Sammatin ja Nummi-Pusulan rajaa. == Lähteet == Luokka:Lohjan kunnan kylät
Emma Santamäki

Emma Santamäki (s. 16. maaliskuuta 1997) on suomalainen jalkapalloilija, pelipaikaltaan toppari. Hän edustaa nykyisin Naisten Liigassa pelaavaa Turun Palloseuraa. Santamäki pelasi Naisten Liigassa ensimmäisen kautensa 2013. Hän käyttää pelinumeroa 24. Santamäki toimii seuransa varakapteenina. == Lähteet == Luokka:Suomalaiset jalkapalloilijat Luokka:Vuonna 1997 syntyneet Luokka:Elävät henkilöt
Øvre Richter Frich

Øvre Richter Frich (24. maaliskuuta 1872 Byneset – 13. toukokuuta 1945 Östertälje) oli norjalainen kirjailija ja lehtimies. Hän oli maailmansotien välisen ajan tunnetuimpia norjalaisia rikoskirjailijoita. Hänen merkittävä esikuvansa oli Friedrich Nietzsche. Kirjoissaan Frich ihannoi maskuliinisuutta ja fyysistä voimaa – ominaisuuksia, jotka korostuvat hänen luomassaan Jonas Fjeld -sankarihahmossa. == Ura == Frich varttui pappisperheessä ja oli nuorukaisena urheilullisesti suuntautunut. Hän harrasti muun muassa painia ja nyrkkeilyä. Frich opiskeli lakia ja lääketiedettä lyhyen aikaa. Vuonna 1895 hän matkasi Kristianiaan ja aloitti toimittajana sikäläisessä Ørebladet- lehdessä. Toimittajan ura jatkui Aftenpostenissa vuosina 1900–1910 ja sen jälkeen päätoimittajana sanomalehdissä Verdens Gang 1910–1911 ja Bergens Aftenblad 1913–1914. Frichin esikoisteos on 1911 ilmestynyt jännitysromaani De knyttede næver, joka aloitti Jonas Fjeld -kirjasarjan. Kaikkiaan Frichin tuotanto käsittää noin 70 romaania. Hänen kirjojaan on myyty parisen miljoonaa kappaletta ja niitä on käännetty yhdeksälle kielelle. Jonas Fjeld -kirjoja Frich kirjoitti kaikkiaan 21. Jonas Fjeld on klassinen sankarihahmo, joka matkaa ympäri maailmaa taistelussaan konnia vastaan. Menestyksensä ansiosta Frich saattoi matkustaa paljon ja hän ammensi matkakokemuksistaan kirjoitustyössään. Hän myös asui pitkiä aikoja ulkomailla, muun muassa Pariisissa. Tuottelias Frich poltti kynttilänsä molemmista päistä, ja vietti elämänsä viimeiset viisitoista vuotta Ruotsissa terveydellisten ongelmien ja hiipuvan luomisvoiman piinaamana. Toisen maailmansodan jälkeen Frichia syytettiin juutalaisten kategorisoinnista kommunistivakoilijoiksi, mutta hänen teoksissaan on myös mukavia juutalaisia. Mustaihoisia Frich kuvasi villeiksi, mikä tosin oli lähinnä aikakauteen liittyvä stereotypia. == Valikoitu bibliografia == *De knyttede næver (1911) *De sorte gribbe (1913) *Flyvefisken (1914) *Kanonernes sjel (1915) *Det ytterste hav (1921) *Den evige vandrer (1923) *Halvkunstnerne (1925) *Men Rocambole var ikke død ...! (1929) *Boken om tobakk (1934) == Kirjallisuutta == *W. Dahl: Dødens fortellere (1993) *C. H. Gylseth: ... seg selv til det ytterste. Øvre Richter Frich og hans forfatterskap (1997) == Lähteet == == Aiheesta muualla == *Kirjasampo: Frich, Øvre Richter Luokka:Norjalaiset kirjailijat Luokka:Vuonna 1872 syntyneet Luokka:Vuonna 1945 kuolleet
Emily Skaja

Emily Skaja on yhdysvaltalainen runoilija. Hän voitti vuonna 2018 Academy of American Poets-palkinnon. Graywolf Press julkaisi Skajan debyyttirunokokoelman Bruten vuonna 2019. Tällä hetkellä Skaja asuu Memphisissä. == Lähteet == Luokka:Yhdysvaltalaiset runoilijat Luokka:Elävät henkilöt Luokka:Syntymävuosi puuttuu
Hyundai i30

Hyundai i30 on Hyundain vuodesta 2007 lähtien valmistama alemman keskiluokan automalli, joka korvasi Euroopan markkinoilla Hyundai Elantran. Mallin valmistus Euroopan ulkopuolisille markkina-alueille kuitenkin jatkui. == Hyundai i30 FD (2007–2012) == Ensimmäisen sukupolven i30 esiteltiin hatchback- korisena Geneven autonäyttelyssä keväällä 2007. Malli kehitettiin Hyundain eurooppalaisessa suunnittelukeskuksessa Rüsselsheimissa, ja se jakaa pohjalevynsä sekä suurimman osan tekniikastaan sisarmallinsa Kia cee’din kanssa. Hieman myöhemmin markkinoille tuli myös farmarimalli i30cW, jota myytiin Yhdysvalloissa ja Kanadassa nimellä Hyundai Elantra Touring. Vuoden 2008 Euro NCAP -kolaritestistä i30 sai tulokseksi täydet viisi tähteä. Kesällä 2010 malli sai uudenmalliset puskurit ja aiempaa suuremman etusäleikön. == Hyundai i30 GD (2011–2017) == Toisen sukupolven i30 esiteltiin Frankfurtin autonäyttelyssä syksyllä 2011. Se oli edeltäjänsä tavoin kehitetty Rüsselsheimissa. Yhdysvalloissa ja Kanadassa mallia myytiin nimellä Hyundai Elantra GT. Vuoden 2012 Euro NCAP -kolaritestistä i30 sai tulokseksi täydet viisi tähteä. Farmarimallin ensiesittely oli Geneven autonäyttelyssä keväällä 2012. Samana syksynä esiteltiin Pariisin autonäyttelyssä kokonaan uutena korimallina myös kolmiovinen hatchback. Se erottui viisiovisesta erilaisella keulailmeellään. Geneven autonäyttelyssä keväällä 2015 esiteltiin kasvojenkohotuksen kokenut i30, joka sai muun muassa uudenmallisen etusäleikön. Aiempi kuusivaihteinen automaattivaihteisto korvattiin seitsemänvaihteisella kaksoiskytkinvaihteistolla. == Hyundai i30 PD (2016–) == Kolmannen sukupolven i30 esiteltiin Pariisin autonäyttelyssä syksyllä 2016 viisiovisena hatchbackina. Farmarimallin ensiesittely oli Geneven autonäyttelyssä seuraavana keväänä. Täysin uusi korimalli on Frankfurtin autonäyttelyssä syksyllä 2017 esitelty viisiovinen fastback, joka on normaalia viisiovista hatchbackia 11,5 senttimetriä pidempi ja kolme senttimetriä matalampi. Vuoden 2017 Euro NCAP -kolaritestistä i30 sai tulokseksi täydet viisi tähteä. Frankfurtin autonäyttelyssä syksyllä 2017 esiteltiin urheilullinen i30 N, jossa on turboahdettu 2,0-litrainen (247/271 hv) bensiinimoottori. Voimansiirtona on kuusivaihteinen manuaalivaihteisto. Fastback-korinen i30 N esiteltiin Pariisin autonäyttelyssä seuraavana syksynä. == Lähteet == == Aiheesta muualla == i30 Luokka:C-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Sunaree Rachasima

Sunaree Rachasima (, s. 6. maaliskuuta 1968 Thaimaa) on thaimaalainen laulaja. Hän on laulaja elokuvissa ”Sud Thai Thee Krung Thep”, ”Krab Thao Ya Moe”, ”Klab Bai Tham Miea Doo Khon”, ”Motorcy Nung San”, ”Mue Tue Mai Fai Song Naa”, ”Jam Sieang Lieang Phoe”สุนารี ราชสีมา โชว์ผมสั้นเปรี้ยวกระชากวัยชีวิตต้องสู้ สุนารี ราชสีมา สุนารี ราชสีมา โดย คันทรีแมน == Diskografia == === Studioalbumit === * ”Sud Thai Thee Krung Thep” (สุดท้ายที่กรุงเทพ) * ”Eek Nid Si” (อีกนิดซิ) * ”Bao Bao Si” (เบาๆ ซิ) * ”Khong Fak Jak Ban Nok” (ของฝากจากบ้านอก) * ”Thang Sai Mai” (ทางสายใหม่) * ”Raiyan Jak Huajai” (รายงานจากหัวใจ) * ”Jep Toe” (จีบต่อ) * ”Tham Pen Kuean” (ทำเป็นเขิน) * ”Thee Kao Soay Dueam” (ที่เก่าซอยเดิม) * ”Fon Nao Sao Kruan” (ฝนหนาวสาวครวญ) * ”Lakorn Bot Cham” (ละครบทช้ำ) * ”Thee Pueng Thang Jai” (ที่พึ่งทางใจ) * ”Manee Ploi Roy Saeng” (มณีพลอยร้อยแสง) == Filmografia == ==== Televisiosarjat ==== * 2012 – ”Tom Yam Lam Sing”. * 2013 – ”Mr Banna” * 2014 – ”Malee Rueang Rabam” * 2017 – ”Rak Long Loaeng” * 2018 – ”Sao Noy Roi Moe” == Viitteet == Luokka:Thaimaalaiset näyttelijät Luokka:Thaimaalaiset laulajat Luokka:Vuonna 1968 syntyneet Luokka:Elävät henkilöt
Sunrun

Sunrun on yhdysvaltalainen aurinkopaneelien asentaja. Sunrun on pörssiyhtiö NASDAQ-listalla. Vuonna 2018 yrityksellä oli 3200 työntekijäähttps://www.fastcompany.com/90236087/sunrun-is- bringing-100-megawatts-of-rooftop-solar-to-low-income-communities. ==Katso myös== *SolarCity *Vivint Solar ==Lähteet== ==Aiheesta muualla== *Sunrunin kotisivut Luokka:Yhdysvaltalaiset aurinkoenergiayhtiöt
Karen Hoff

Karen Hoff (29. toukokuuta 1921 Vorup, Randers, Keski-Jyllanti, Tanska – 29. helmikuuta 2000) oli tanskalainen ratameloja. Kesäolympialaisissa 1948 Hoff saavutti naisten 500 metrin kajakkiyksikön kultaa. Ratamelonnan maailmanmestaruuskilpailuista hän voitti kultaa 1948 500 metrin kajakkikaksikosta Bodil Svendsenin parina sekä hopeaa 500 metrin kajakkiyksiköstä 1950. == Lähteet == Luokka:Tanskalaiset melojat Luokka:Tanskalaiset olympiavoittajat Luokka:Vuonna 1921 syntyneet Luokka:Vuonna 2000 kuolleet
Henna Suominen

Henna Suominen (s. 26. syyskuuta 1999 Pori) on suomalainen pesäpalloilija. Hän on kauden 2018 loppuun mennessä pelannut naisten Superpesiksessä 72 runko- ja loppusarjaottelua sekä useita pudotuspelejä. Hän saavutti SM-hopeaa Manse PP:n joukkueessa kaudella 2018 ja edustaa samaa seuraa myös kaudella 2019. Hänen kasvattajaseuransa on raumalainen Fera. Suominen on edustanut Superpesiksessä Rauman Lukkoa kausina 2016–2017 ja Manse PP:tä kaudesta 2018. == Lähteet == Luokka:Suomalaiset pesäpalloilijat Luokka:Vuonna 1999 syntyneet Luokka:Elävät henkilöt
Niina Keppo

Niina Keppo (s. 19. joulukuuta 1994 Lapua) on suomalainen pesäpalloilija. Hän on kauden 2018 loppuun mennessä pelannut naisten Superpesiksessä 74 runko- ja loppusarjaottelua sekä pudotuspelejä. Hän saavutti Lapuan Virkiän joukkueessa SM-hopeaa vuonna 2016 ja SM-pronssia vuonna 2017. Hän on Virkiän oma kasvatti. == Lähteet == Luokka:Suomalaiset pesäpalloilijat Luokka:Vuonna 1994 syntyneet Luokka:Elävät henkilöt
Helen Aitchison

Frances Helen Aitchison Viitattu 3.1.2021 (myöh. Leisk; 6. joulukuuta 1881 Sunderland, Tyne ja Wear, Englanti – 26. toukokuuta 1947 Aylesbury, Buckinghamshire, Englanti) oli brittiläinen tennispelaaja. Kesäolympialaisissa 1912 hän pelasi tenniksen sekasisänelinpeliturnauksessa Herbert Barrettin parina, ja he sijoittuivat hopealle. Vuonna 1914 hän meni naimisiin John Leiskin kanssa, ja pelasi vuodesta 1922 alkaen hänen sukunimellään. == Lähteet == Luokka:Brittiläiset tennispelaajat Luokka:Brittiläiset olympiamitalistit Luokka:Vuonna 1881 syntyneet Luokka:Vuonna 1947 kuolleet
Emma Kiviniemi

Emma Kiviniemi (s. 19. kesäkuuta 1997 Lapua) on suomalainen pesäpalloilija. Hän on kauden 2018 loppuun mennessä pelannut Superpesiksessä 70 runko- ja loppusarjaottelua sekä pudotuspelejä. Hän saavutti Lapuan Virkiän joukkueessa SM-hopeaa vuonna 2016 ja SM-pronssia vuonna 2017. Kiviniemi valittiin ensimmäiseen Itä-Länsi-otteluunsa vuonna 2024. Hän on Virkiän oma kasvatti. == Lähteet == Luokka:Suomalaiset pesäpalloilijat Luokka:Vuonna 1997 syntyneet Luokka:Elävät henkilöt
Emmi Laine

Emmi Laine (s. 11. huhtikuuta 1995 Ilmajoki) on suomalainen pesäpalloilija. Hän on kauden 2018 loppuun mennessä pelannut naisten Superpesiksessä 120 runko- ja loppusarjaottelua sekä pudotuspelejä. Hän on Ilmajoen Kisailijoiden kasvatti ja on Superpesiksessä edustanut Seinäjoen Maila-Jusseja kausina 2015–2017 sekä Lapuan Virkiää kaudesta 2018. == Lähteet == Luokka:Suomalaiset pesäpalloilijat Luokka:Vuonna 1995 syntyneet Luokka:Elävät henkilöt
Lisa Chesson

Lisa Chesson (s. 18. elokuuta 1986 Plainfield, Illinois, Yhdysvallat) on yhdysvaltalainen jääkiekkoilija, pelipaikaltaan puolustaja. Hän pelaa nykyisin NWHL-joukkue Buffalo Beautsin riveissä. Talviolympialaisissa 2010 Chesson saavutti naisten jääkiekon hopeaa Yhdysvaltain joukkueessa. == Lähteet == Luokka:Yhdysvaltalaiset jääkiekkoilijat Luokka:Vuonna 1986 syntyneet Luokka:Elävät henkilöt Luokka:Yhdysvaltalaiset olympiamitalistit
Iina Lehtinen

Iina Lehtinen (s. 29. marraskuuta 1996 Kuusankoski) on suomalainen pesäpalloilija. Hän on kauden 2018 loppuun mennessä pelannut naisten Superpesiksessä 89 runko- ja loppusarjaottelua sekä pudotuspelejä. Hän on Kuusankosken Puhdin kasvatti ja on Superpesiksessä edustanut Vuokatin Vetoa kaudella 2014, Kajaanin Pallokerhoa kausina 2016–2017 sekä Lapuan Virkiää kaudesta 2018. Hän pelasi Itä–Länsi-ottelussa vuonna 2016 ja 2023https://www.superpesis.fi/uutiset/naisten-ita-lansi-valinnat-julki-arvo- ottelujoukkueet-uusiutuneet-rajusti-viime-vuodesta/ . == Lähteet == Luokka:Suomalaiset pesäpalloilijat Luokka:Vuonna 1996 syntyneet Luokka:Elävät henkilöt
Neea Mikkola

Neea Mikkola (s. 21. toukokuuta 1998 Oulu) on suomalainen pesäpalloilija. == Ura == Hän on kauden 2018 loppuun mennessä pelannut naisten Superpesiksessä 124 runko- ja loppusarjaottelua sekä pudotuspelejä. Hän on Oulun Lipon kasvatti ja on Superpesiksessä edustanut Kempeleen Kiriä kausina 2014–2016 ja kaudella 2019 sekä Lapuan Virkiää kausina 2017–2018. Hän saavutti SM-pronssia vuonna 2017. == Lähteet == Luokka:Suomalaiset pesäpalloilijat Luokka:Vuonna 1998 syntyneet Luokka:Elävät henkilöt
Amelia (nimi)

Amelia on naisen etunimi. Se on Amalia-nimen muunnelma, mutta on toisinaan käsitetty myös eri alkuperää olevan Emilia-nimen muunnelmaksi. Nimi tuli suosituksi Englannissa varsinkin sen jälkeen, kun kuninkaat Yrjö II ja Yrjö III antoivat sen tyttärilleen. Suomessa nimi Amelia on yleistynyt vasta viime vuosikymmeninä. Vuoden 2019 loppuun mennessä se oli annettu noin 1970 henkilölle, joista suurin osa on syntynyt 2010-luvulla. Amelian nimipäivä on vuodesta 2020 lähtien suomenruotsalaisen ja vuodesta 2025 lähtien myös suomenkielisen kalenterin mukaan 19. toukokuuta. == Tunnettuja Amelia-nimisiä == * Amelia Adamo (s. 1947), ruotsalainen päätoimittaja * Amelia Andersdotter (s. 1987), ruotsalainen poliitikko ja europarlamentaarikko * Amelia Anisovych, Amelija Anisovytš (s. 2014 tai 2015), ukrainalainen lapsilaulaja * Amelia Boynton Robinson (1911–2015), yhdysvaltalainen ihmisoikeusaktivisti * Amelia Dyer (1837–1896), englantilainen sarjamurhaaja * Amelia Earhart (1897–1937), yhdysvaltalainen ilmailun uranuurtaja * Amelia Edwards (1831–1892), brittiläinen journalisti, kirjailija ja egyptologi * Amelia Heinle (s. 1973), yhdysvaltalainen näyttelijä * Amelia Piccinini (1917–1979), itaialainen kuulantyöntäjä * Amelia Vega (s. 1984), dominikaanilainen Miss Universum 2003 == Kuvitteellisia Amelioita == * Amelia Bones, Taikaministeriön taikalainvalvontaosaston päällikkö Harry Potter -kirjasarjassa * Amelia Croft, Lara Croft, pelisarjassa Tomb Raider * Amelia Shepherd, televisiosarjoissa Greyn anatomia ja Rakkauden anatomia == Lähteet == == Aiheesta muualla == Luokka:Etunimet
Kaisaleena Saukko

Kaisaleena Saukko o.s. Rautakorpi https://www.pesistulokset.fi/ottelut/42699#lineup (s. 22. kesäkuuta 1994 Lapua) on suomalainen pesäpalloilija. Hän on kauden 2018 loppuun mennessä pelannut naisten Superpesiksessä 121 runko- ja loppusarjaottelua sekä pudotuspelejä. Hän on Lapuan Virkiän kasvatti ja on Superpesiksessä edustanut Seinäjoen Maila-Jusseja kausina 2015–2017 sekä Lapuan Virkiää kaudesta 2018. Hän on saavuttanut Lapuan Virkiässä pelatessaan SM-pronssin kaudella 2018.https://www.pesis.fi/pesis-info/historia/mitalistit/ Kaisaleena Saukon puoliso on pesäpalloilija Jere Saukko. == Saavutukset == * Vuoden jokeri: 2020 == Lähteet == Luokka:Suomalaiset pesäpalloilijat Luokka:Vuonna 1994 syntyneet Luokka:Elävät henkilöt
Chungha

Chungha (; syntymänimi Kim Chan-mi ; s. 9. helmikuuta 1996 Soul) on eteläkorealainen laulaja. Hän sijoittui neljänneksi Mnet-televisiokanavan tyttöbändien selviytymisohjelmassa Produce 101, ja on hajonneen eteläkorealaisen tyttöryhmän I.O.I:n entinen jäsen. Chungha aloitti soolouransa vuonna 2017. == Varhaiset vaiheet == Kim Chan-mi syntyi 9. helmikuuta 1996 Soulissa. Hän asui Dallasissa Texasissa kahdeksan vuotta ja muutti takaisin Koreaan tullakseen laulajaksi. Kim osaa puhua sujuvasti englantia ja koreaa. == Ura == Kim oli kilpailijana tyttöryhmien selviytymisohjelmassa Produce 101. Hän sijoittui neljänneksi ja debytoi 4. toukokuuta 2016 tyttöryhmässä I.O.I. Nykyään hän on sooloartisti. == Diskografia == ==== Studioalbumit ==== * Querencia (2021) ==== EP-levyt ==== * Hands on Me (2017) * Offset (2018) * Blooming Blue (2018) * Flourishing (2019) ==== Singlealbumit ==== * XII (2019) * Maxi Single (2020) ==== As featured artist ==== * Pretty Pretty - Pentagon (2016) * LALALA - Babylon (2017) == Lähteet == Luokka:Elävät henkilöt Luokka:Vuonna 1996 syntyneet Luokka:K-pop Luokka:Eteläkorealaiset laulajat
Sanni Syrjälä

Sanni Syrjälä (s. 28. kesäkuuta 1998 Ilmajoki) on suomalainen pesäpalloilija. Hän on kauden 2018 loppuun mennessä pelannut naisten Superpesiksessä 47 runko- ja loppusarjaottelua sekä pudotuspelejä. Hän on Ilmajoen Kisailijoiden kasvatti ja on Superpesiksessä edustanut kausina 2016–2017 Seinäjoen Maila- Jusseja sekä kaudella 2018 Lapuan Virkiää ja kahden ottelun verran Lappajärven Veikkoja. Kaudella 2019 hän pelaa Kempeleen Kirissä. Sanni Syrjälän sisko Silja Syrjälä on myös superpesispelaaja. == Lähteet == Luokka:Suomalaiset pesäpalloilijat Luokka:Vuonna 1998 syntyneet Luokka:Elävät henkilöt
Goodrichin linna

Goodrichin linna on normannien rakentama linnanraunio lähellä Goodrichin kylää Herefordshiressa. Englannin sisällissodan aikana parlamentin joukot valloittivat linnan kanuunaa käyttäen, minkä jälkeen sitä tuhottiin lisää ja se jäi huonoon kuntoon. == Historia == Ensimmäinen historiallinen maininta linnasta paikalla on vuodelta 1101, jolloin se sai nimensä paikallisen anglosaksisen aatelisen Godric Mappestonen mukaan.Pettifer, s. 96 Nykyiseen muotoonsa linnan rakensi William de Valence ja sen laajentamista jatkoi hänen poikansa Aymer de Valence, jonka aikana rakennettinn barbakaani. Aymer de Valencen kuoleman jälkeen vuonna 1324 linna siirtyi Talbotin suvulle.Pettifer, s. 97 === Englannin sisällissota === Ennen sisällissotaa linnalla ei ollut puolustuksellista käyttöä. Parlamentin joukot piirittivät sitä kahden kuukauden ajan vuonna 1646 ja varuskunta antautui kun veden saanti katkaistiin. == Arkkitehtuuri == Linna sijaitsee korkealla kalliolla Wye-joen rannalla. Pienehkö sydänlinna on hyvin säilynyt. Keskiosaa suojaa paksu kehämuuri, jossa on kolmessa kulmassa valtavat pyöreät tornit ja neljännessä porttihuone. == Lähteet == * === Viitteet === == Aiheesta muualla == Luokka:Englannin linnat Luokka:Grade I -luokan rakennukset Englannissa Luokka:Herefordshire